

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2** | 2025. gada 21. februārī |

**9.**

**Par biedrības “Ikšķiles senioru skola” atbrīvošanu no nomas**

**maksas par telpu izmantošanu**

Ogres novada pašvaldībā (turpmāk – Pašvaldība) saņemts biedrības “Ikšķiles senioru skola”, reģistrācijas Nr. 40008307298 (turpmāk – Biedrība), pārstāves Sanitas Bertmanes 2025. gada 16. janvāra iesniegums (reģistrēts Pašvaldībā ar Nr. 2-4.1/335) ar lūgumu piešķirt Pašvaldības īpašumā esošās telpas - zāli Ikšķiles pilsētas Tautas namā Centra laukumā 2, Ikšķilē, Ogres novadā, zāli Pašvaldības ēkā Peldu ielā 22, Ikšķilē, Ogres novadā, un otrā stāva zāli Ikšķiles jauniešu centrā Birzes ielā 33a, Ikšķilē, Ogres novadā, nepiemērojot nomas maksu (turpmāk – Telpas) Ikšķiles senioru skolas nodarbību organizēšanai Ikšķiles senioru skolas dalībniekiem.

Plānotais nodarbību laiks periodā no septembra līdz maijam – zāle Ikšķiles Tautas namā, trešdienās no plkst. 10.00 - 12.00 vispārizglītojošu lekciju organizēšanai, zāle Pašvaldības ēkā Peldu ielā 22, Ikšķilē, ceturtdienās no plkst. 10.00 - 11.00 jogas nodarbībām, un otrā stāva zāle Ikšķiles Jauniešu centrā, trešdienās un ceturtdienās no plkst. 11.30 - 14.00 interešu grupu nodarbībām.

Biedrība darbojas ar mērķi veicināt pensijas un pirmspensijas iedzīvotāju pašu iniciatīvu savas dzīves kvalitātes saglabāšanā, saskaroties ar novecošanu, darba dzīves un sociālo paradumu izmaiņām. Kopš darbības uzsākšanas no 2021. gada septembra, Biedrība piedāvā regulāras nodarbības Ogres novada iedzīvotājiem. Šobrīd dažādas Biedrības nodarbības apmeklē jau vairāk nekā 100 novada seniori, tai skaitā, seniori no Ikšķiles, Tīnūžiem, Ogres.

Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta otrās daļas 4.1 punktā noteikts, ka šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Pamatojoties uz Valsts ieņēmuma dienesta publiskojamo datu bāzes informāciju, Biedrībai no 2022. gada 14. oktobra piešķirts sabiedriskā labuma organizācijas statuss šādās darbības jomās: sabiedrības, it īpaši trūcīgo un sociāli mazaizsargāto personu grupu, sociālās labklājības celšana; izglītības veicināšana.

Likuma 5. panta trešā daļa noteic, ja publiskas personas mantu nodod bezatlīdzības lietošanā, par to tiek pieņemts lēmums.

Ievērojot sabiedrības intereses un lietderības apsvērumus, kā arī Pašvaldību likuma 4. panta pirmās daļas 4. un 6. punktā noteikto, būtu lietderīgi atļaut Biedrībai izmantot telpas.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo daļu, Pašvaldību likuma 4. panta pirmās daļas 4., 6. punktu, 10. panta pirmās daļas 21. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Nodot biedrībai “Ikšķiles senioru skola”, reģistrācijas Nr. 400083072987 (turpmāk - Biedrība), lietošanā, nepiemērojot nomas maksu, Ogres novada pašvaldībai (turpmāk – Pašvaldība) piederošo nekustamo īpašumu:

1.1. Centra laukumā 2, Ikšķilē, Ogres novadā, kadastra numurs 7405 002 0273, sastāvā esošās ēkas (būves) ar kadastra apzīmējumu 7405 002 0273 001 telpu Nr. 1 (zāli) ar kopējo platību 182.7 m2 (turpmāk – Telpa Nr. 1), nodarbībām trešdienās no plkst. 10.00 - 12.00;

1.2. Peldu ielā 22, Ikšķilē, Ogres novadā, kadastra numurs 7494 012 0551, sastāvā esošās ēkas (būves) ar kadastra apzīmējumu 7494 012 0551 001 telpu Nr. 27 (zāli) ar kopējo platību 232,17 m2 (turpmāk – Telpa Nr. 2), nodarbībām ceturtdienās no plkst. 10.00 - 11.00;

1.3. Birzes ielā 33A, Ikšķilē, Ogres novadā, kadastra numurs 7405 002 0523, sastāvā esošās ēkas (būves) ar kadastra apzīmējumu 7405 002 0523 001 telpu ar kopējo platību 51 m2 (turpmāk – Telpa Nr. 3) , nodarbībām trešdienās un ceturtdienās no plkst. 11.30 - 14.00.

1. **Noteikt,** ka Telpas tiek nodotas lietošanā, nepiemērojot nomas maksu Biedrībai, kamēr tai ir sabiedriskā labuma organizācijas statuss, bet ne ilgāk kā uz pieciem gadiem.
2. **Noteikt** Telpu lietošanas mērķi - biedrības “Ikšķiles senioru skola” dalībnieku nodarbību organizēšanai.
3. **Noteikt** Telpas nodošanas nepieciešamību un lietderību – veicināt pensijas un pirmspensijas iedzīvotāju pašu iniciatīvu savas dzīves kvalitātes saglabāšanā, saskaroties ar novecošanu, darba dzīves un sociālo paradumu izmaiņām.
4. **Noteikt**, ka patapinājuma līgums par Telpas Nr. 1; Nr. 2 un Nr. 3 lietošanu tiek izbeigts un tās nododamas Pašvaldībai, ja:

5.1. Telpas Nr. 1; Nr. 2 un Nr. 3 tiek izmantotas pretēji to nodošanas lietošanā mērķim vai tiek pārkāpti līguma noteikumi;

5.2. Biedrībai tiek anulēts sabiedriskā labuma organizācijas statuss;

5.3. Telpas Nr. 1; Nr. 2 un Nr. 3 ir nepieciešamas Pašvaldībai savu funkciju nodrošināšanai.

6. **Uzdot** Ogres novada Ikšķiles pilsētas un Tīnūžu pagasta apvienības pārvaldei organizēt patapinājuma līguma noslēgšanu par Telpu nodošanu lietošanā, nepiemērojot nomas maksu Biedrībai, atbilstoši šim lēmumam un normatīvajiem aktiem.

7. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)